Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 165/14/2201	Dunajská Streda, 24.3.2014
EEČ : 2-16-94-2014

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 237/2002 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
neplnil si svoju súdom uloženú vyživovaciu povinnosť hoci zo Zákona o rodine mu vyplýva povinnosť prispievať na výživu svojich detí a podľa rozsudku Okresného súdu Dunajská Streda č. k. XXXXX zo dňa 14.9.1994 a č. k. XXXXX zo dňa 21.9.1998 bol povinný prispievať na výživu svojho syna XXXXX, nar. XXXXX čiastku  11,60 eur (350,- Sk) a na svoju dcéru XXXXX, nar. XXXXX po 300,- Sk, mesačne, vždy do 15-tého dňa  toho ktorého mesiaca k rukám matky XXXXX Túto svoju vyživovaciu povinnosť si neplní, aj napriek tomu, že o tom mal vedomosť a tak za obdobie od 1.6.1994 do 30.6.1995 a áledne od 1.10.2000 do 30.4.2002 na adresu oprávnenej dlhuje čiastku  479,- eur (14.150,- Sk),

rozsudkom Okresného úradu, odbor sociálnych vecí vo Veľkom Mederi, okres Dunajská Streda pod č. k. XXXXX a XXXXX mu vyplýva povinnosť vrátiť na účet Okresného úradu čiastku 1.475,- eur (44.432,- Sk), ktorá čiastka bola vyplatená za obdobie od 1.7.1995 do 1.7.1998 po 650,- Sk mesačne, ako príspevok na výživu a od 1.8.1998 do 31.7.2000 po 22,- eur (650,- Sk) mesčne, od 1.8.2000 do 30.9..2000 po 10,- eur (300,- Sk)  mesačne ako dávka sociálnej pomoci nahradzujúca výživné, nakoľko sa oprávnená s maloletými deťmi ocitla v núdza. Na účet XXXXX nezalsal žiadne finančné prostriedky aj napriek tomu, že mal o tom vedomosť, a to za obdobie od 1.7.1995 do 27.12.2002 mu vznikla zaostalosť v čiastke 1.475,- eur (44.432,- Sk),

dňa 13. júna 2001 v obci XXXXX, okres Dunajská Streda na základe predložených osobných dokladov a fiktívneho potvrdenia o zamestnaní pri uzatváraní úverovej zmluvy č. XXXXX s veriteľom XXXXX, XXXXX obdržal úver vo výške 299,- eur (9.000,- Sk), pričom platobné podmienky neobdržal a do dnešného dňa neuhradil ani jednu splátku a takto obdržané finančné prostriedky použil pre vlastnú potrebu, čím veriteľovi spoločnosti XXXXX bola spôsobená horeuvedená škoda,  

pretože trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel. 

Odôvodnenie:
Uznesením povereného policajta PZ Obvodného oddelenia PZ Veľký Meder  (ďalej len „poverený policajt“) č. XXXXX zo dňa 28.11.2002 bolo podľa § 199 ods. 1 Tr. por. začaté trestné stíhanie a následne uznesením povereného policajta tej istej spisovej značky zo dňa 27.12.2002 bolo podľa § 206 ods. 1 Tr. por. vznesené obvinenie XXXXX za trestný čin podvodu podľa  § 250 ods. 1 Tr. zák. účinného do 31.12.2005 a iné, ktorý sa mal stať na tom skutkovom základe, ako je uvedené vo výrokovej časti tohto uznesenia.

Vykonaným dokazovaním bolo v dostatočnej miere preukázané, že obvinený XXXXX sa dopustil konania, ktoré je popísané vo výrokovej časti uznesenia. 

Z rozsudku Okresného súdu Dunajská Streda zo dňa 26.11.2012, právoplatného dňa 28.12.2012 vyplýva, že obvinený XXXXX XXXXX zomrel.
	
Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 

Podľa § 9 ods. 1 písm. d) Tr. por.  trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel, alebo bol vyhlásený za mŕtveho.  

	S poukazom na vyššie uvedené dôvody bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
                   
Proti tomuto uzneseniu je prípustná sťažnosť, ktorú je možné podať do 3 dní  od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

JUDr. Marián Zvoda
prokurátor